Prepustené maslo Ghí je tradičný mliečny výrobok s dlhou históriou. Zároveň ho stále viac zákazníkov opätovne objavuje s rozvojom zdravej životosprávy a stravovania. Naše klasické maslo obsahuje minimálne 85% mliečneho tuku, 13% vody a okolo 2% ostatných zložiek, čo sú hlavne minerálne látky, laktóza a mliečne bielkoviny. Prepustené maslo Ghí sa vyrába dlhým, pomalým a šetrným pražením masla, pri ktorom sa z neho odparí voda a ostatné zložky, okrem tuku. Vďaka tepelnej úprave sa tieto zložky vyzrážajú a odstránia z masla. Takto vznikne 99,9% mliečny tuk, ktorý sa už pri varení, pečení, smažení nepripaľuje , na rozdiel od obyčajného masla, v ktorom by sa pripaľovali cukry a bielkoviny. Tento proces robí z Ghí masla vynikajúcu ingredienciu určenú na pečenie, opekanie, smaženie a iné tepelné úpravy v kuchyni. Očarí vás tiež vynikajúcou mliečno – orieškovou chuťou a pozdvihne pripravované jedlo na inú úroveň. Vďaka tomu, že svojím zložením je to čistý kvalitný tuk bez prímesí, je maslo Ghí často používané aj v kozmetike na pokožku.